بعد تراجع وتيرة احتجاجات “السترات الصفراء” في فرنسا، فهاد الأسابيع الماضية، رجعو المتظاهرون مرة أخرى إلى التصادم مع العناصر الأمنية فالعاصمة باريس، وبزاف ديال المدن الأخرى. وقالت صحيفة “لومونود” الفرنسية ان شوارع باريس شهدت، فأول سبت من العام الجديد، خروج أكثر من 1500 متظاهر من “السترات الصفراء”، إلى جانب المئات في مدن أخرى، باش يواصلو الاحتجاج على سياسات حكومة الرئيس إيمانويل ماكرون. وشهدت الاحتجاجات صدامات قوية مع البوليس، بعدما لاحو المتظاهرون مقذوفات، مما دفع القوات للرد بإطلاق قنابل الغاز المسيل للدموع. وذكر موقع “لو باريسيان” الفرنسي أن الصدامات وقعت فبزاف ديال المدن، بحال بوفي وباريس وسان مالو ومونبليي وروين. وبين مقطع فيديو البوليس وهما كيطلقو قنابل الغاز المسيل للدموع لتفريق متظاهرين بجانب قوس النصر الشهير فالعاصمة. وجات تظاهرة السبت، بعد اعتقال أحد الشخصيات المعروفة فالحركة، اللي هو إريك دروي، هاد الأسبوع، بزعم تنظيم مظاهرة غير قانونية. 
ناضت ثاني بين حركة “الجيليات الصوفر” والبوليس ففرانسا